পলায়ন: প্রতিবেদনে বলা হয়, ২৫ ফেব্রুয়ারি বিকেলে একটি মিছিল পিলখানা এলাকায় ঢুকলেও কিছু বিডিআর জওয়ান মিছিলের সঙ্গে বের হয়ে যান। ২৫ ও ২৬ ফেব্রুয়ারি রাতে পরিকল্পিতভাবে বিদ্যুৎসংযোগ বিচ্ছিন্ন করে দেওয়া হয়। এ ছাড়া তিন কিলোমিটার এলাকা জনশূন্য করে রাখার জন্য স্থানীয় সাংসদের নির্দেশ ও চার দিনের নিরাপত্তা বেষ্টনী তুলে দেওয়ার কারণে বিডিআর জওয়ানদের পালানোর পথ সহজ হয়ে যায়। ২৬ ফেব্রুয়ারি দুপুর দুইটার পর থেকে জওয়ানেরা পালাতে শুরু করেন বলে প্রতিবেদনে উল্লেখ করা হয়।